নিউটাউনের গেস্ট হাউস থেকে উদ্ধার আইটি কর্মীর দেহ

নিউটাউন: নিউটাউনের গেস্ট হাউস (Newtown Guesthouse) থেকে উদ্ধার আইটি কর্মীর দেহ (IT Worker Deadbody)। চলতি মাসের ২ তারিখ থেকে নিখোঁজ ছিলেন ওই যুবক। শনিবার একটি গেস্ট হাউস থেকে অবশেষে তাঁর দেহ উদ্ধার করা হয়েছে। তাঁর দেহের পাশেই একাধিক ঘুমের ওষুধের শিশি পাওয়া গিয়েছে। ইতিমধ্যেই দেহ উদ্ধার করে ময়নাতদন্তের (Post Mortem) জন্য পাঠানো হয়েছে। খুন নাকি আত্মহত্যা? রহস্য উদ্ঘাটনে ঘটনার তদন্ত শুরু করেছে পুলিশ।

সূত্রের খবর, মৃতের নাম চন্দ্রনাথ মুখার্জি। তাঁর বয়স ৩৪ বছর। তাঁর বাড়ি উত্তর চব্বিশ পরগনার শ্যামনগরে। ২ অক্টোবর থেকে খোঁজ পাওয়া যাচ্ছিল না ওই যুবকের। পরিবারের লোকজন খবর না পেয়ে নিখোঁজ ডায়েরি করে নোয়াপাড়া থানায়। তদন্তে নেমে পুলিশ মোবাইল লোকেশন ট্র্যাক করে শনিবার সন্ধ্যায় নিউটাউন গৌরাঙ্গনগরে গেস্ট হাউসে আসে।

আরও পড়ুন: শহরে কার্নিভাল, বন্ধ একাধিক রাস্তা! বেরোনোর আগে জেনে নিন

রুমের বাইরে থেকে পচা দুর্গন্ধ নাকে আসে তদন্তকারীদের। রুমের দরজা ভেঙে ভিতরে ঢুকতেই যুবকের পচাগলা মৃতদেহ নজরে আসে তাঁদের। দেহের পাশেই একাধিক ঘুমের ওষুধের শিশি পেয়েছেন তাঁরা। দেহ উদ্ধার করে ময়নাতদন্তের জন্য পাঠানো হয়েছে। এখন এত ঘুমের ওষুধ উদ্ধার হওয়ায় স্বাভাবিকভাবেই প্রশ্ন উঠছে এতগুলি ঘুমের ওষুধ যুবক পেলেন কী করে? ঘুমের ওষুধ খেয়ে আত্মঘাতী হয়েছেন নাকি খুন করা হয়েছে তাঁকে? ময়নাতদন্তের প্রাথমিক রিপোর্ট হাতে এলেই মৃত্যুর আসল কারণ জানা যাবে বলে খবর পুলিশ সূত্রে। রহস্য উদ্ঘাটনে ঘটনার তদন্ত শুরু করেছে পুলিশ।

দেখুন অন্য খবর